Berecz Zsombor sérülés miatt kihagyja az Európa-bajnokságot
Sérülés miatt kénytelen kihagyni a hétfõn kezdõdõ Finndingi Európa-bajnokságot Berecz Zsombor, s az utána következõ világkupa-versenyen sem indul az Eb-ezüstérmes vitorlázó.
Berecz Zsombor - amint Facebook-oldalán is jelezte - február végén a spanyolországi Cadizban - az Eb helyszínén -, edzés után szenvedett kerékpáros balesetet, eltörött a bal hüvelykujja. Ideiglenes rögzítést kapott, és mintegy kéthetes kihagyással számolt, ám hazatérése után kiderült, nagyobb a baj: mûteni kellett. Így a hathetes kényszerszünet és a rehabilitáció miatt az Eb mellett a márciusi Trofeo Princessa Sofián (Palma de Mallorca) és a hyeresi vk-versenyen sem indul. 

Bár a hyeresi verseny idején már nem lesz gipsz a kezemen, de messze nem lennék százszázalékos állapotban, ráadásul még tartana a rehabilitáció is, ezért nem erõltetjük az indulást" - nyilatkozott Berecz Zsombor a hunsail.hu-nak, jelezve, a júniusi Kieler Woche vk-versenyen térhet vissza a nemzetközi élmezõnybe.

"Az erõs szeles hátszelezés lesz fájdalmas, 15 csomó felett folyamatosan egy száron pumpálni komoly terhelés, ezt kell visszaépíteni" - mondta a következõ bõ két hónapról. Hozzátette: a július végén kezdõdõ olimpiai kvalifikációs világbajnokságon Aarhusban már semmiféle nehézséggel nem számol, ami a mostani törésbõl fakadna.